en cy cy ceb fi cy nl en en cy en en cy de en cy cy en cy cy cy fr es en en cy
Pedwararddeg wedi ffonio ond dim ond deuddeg ym maes parcio Minffordd. Dwy ar "sight-seeing tour" yn Nyffryn Mawddach. Pam ddim, mi 'roedd yn fore braf! Symud ceir i ben y bwlch a'r ddwy "tourist" yn ymuno a ni. Dechrau dringo yn serth a'r haul yn diflannu i'r cymylau trwchus ac erbyn cyrraedd y grib a chopa'r Gau Graig, roedd y niwl wedi cau amdanom. Ond, cawsom sawl cip ar Fwgan Brocken (Brocken Spectre?). Panad sydyn ac ymlaen ar hyd y grib a dringo'n serth eto i gopa Mynydd Moel - dim fiw! Tra'n dilyn y brif grib tua Pen y Gadair, y cymylau'n dechrau gwasgaru a'r haul yn ail ymddangos, felly, canfod man gweddol gysgodol ar Fwlch Melyn i gael cinio. Dilyn y clogwyni wedyn gyda golygfeydd godidog tua'r gogledd nes cyrraedd y torfeydd ar Ben y Gadair. Pwyllgor brys yn penderfynu mynd ymlaen i'r Cyfrwy - (y gora o'r cwbwl! MT) cyn troi'n ol i lawr i Fwlch Cau a dringo i'n copa ola' o'r dydd sef Craig Cau. Ychydig i lawr o'r copa, cael panad arall a syllu lawr Ffos Twr Maen (Great Gully) i ddyfnderoedd Llyn Cau. Dilyn y grib ddeheuol wedyn i Gwm Cau, lawr trwy'r coed ac yn ol i faes parcio Minffordd lle roedd Alan Hughes a Mair yn aros amdanom - braf iawn dy weld Alan. Llwytho'r ceir ac yn ol i ben y bwlch.
Diolch i Alan am drefnu, gan ddymuno gwellhad llwyr a buan iddo. Diwrnod da, 5 copa, dim glaw a criw hwyliog sef: Aneurin, Dilys, Alun (Capel Bangor), Alun (Caergybi), Eirlys, Anet, Gwen, Hilary, Elen, Morfudd, Sioned, Cemlyn , Gwilym a minnau, Myfyr(sub)
o.n. Geshwch pwy fu ym Mhenmaenpŵl !!
Adroddiad gan Myfyr Tomos
Lluniau gan Aneurin Phillips, Sioned Jones a Myfyr Tomos ar FLICKR
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51